《燕歌行七解 其四 西门行》
明代·于慎行

出西门，歌且行。今我不极乐，当欲何营。

江河水，东下如建瓴。安能邑邑迫蹙，坐使华岁零。

策骏马，驾高轩。召呼平生游，驰逐双阙间。

薰以香自烧，膏以明自煎。鼎鼎百年内，胡为长不欢。

谁见仙人安期生，骖驾白鹿游三山。谁见仙人安期生，骖驾白鹿游三山。

四时相递代，日月如转丸。乘时修令名，毋为世所叹。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。